b"\n_START_ARTICLE_\n\xc3\x89mile Boutroux\n_START_SECTION_\nVida i Obra\n_START_PARAGRAPH_\nBoutroux va estudiar, a partir de 1866 a l'\xc3\x89cole normale sup\xc3\xa9rieure. Despr\xc3\xa9s de graduar-se, va continuar estudis fins al 1870 a la universitat de Heidelberg on va rebre la influ\xc3\xa8ncia de F\xc3\xa9lix Ravaisson-Mollien. El 1874 va obtenir el doctorat a la universitat de Par\xc3\xads, defensant que les lleis de la natura tenien m\xc3\xa9s contingencies de les que els cient\xc3\xadfics de la seva \xc3\xa8poca estaven disposats a admetre._NEWLINE_El 1876 es va casar a Nancy amb Aline Poincar\xc3\xa9, germana del gran matem\xc3\xa0tic franc\xc3\xa8s Henri Poincar\xc3\xa9; aquest fet el va inclinar en certa manera de la filosofia a la filosofia de la ci\xc3\xa8ncia. La seva amistat amb el matem\xc3\xa0tic va influenciar la seva obra posterior._NEWLINE_De 1877 a 1887 va ser professor a l'\xc3\x89cole normale sup\xc3\xa9rieure i, a partir de 1887, catedr\xc3\xa0tic d'hist\xc3\xb2ria de la filosofia moderna de La Sorbona. Les seves relacions amb els germans Jules i Paul Tannery, tamb\xc3\xa9 van fer que s'interess\xc3\xa9s sobre la conting\xc3\xa8ncia de proc\xc3\xa9s hist\xc3\xb2ric._NEWLINE_Boutroux \xc3\xa9s considerat el renovador de la filosofia francesa de finals del segle XIX, perqu\xc3\xa8, institucionalment, es troba en el centre de les xarxes administratives d'ensenyament de la filosofia a Fran\xc3\xa7a."